บาทเปิด 35.60/65 บาทต่อดอลล่าร์
เงินบาทเปิดตลาด 35.60/65 บาทต่อดอลล่าร์  แนวโน้มแกว่งแคบ รอดูตัวเลขเศรษฐกิจในประเทศ-สหรัฐฯ
29 ต.ค. 2565

เงินบาทเปิดตลาด 35.60/65 บาทต่อดอลล่าร์  แนวโน้มแกว่งแคบ รอดูตัวเลขเศรษฐกิจในประเทศ-สหรัฐฯ
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.60/65 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 35.69/70 บาท/ดอลลาร์ 
ในช่วงระหว่างวันนี้คาดว่าเงินบาทจะทรงตัวอยู่ในกรอบแคบๆ เนื่องจากยังรอดูตัวเลขการจ้างงานภาคเอกชนเดือน พ.ย.ของสหรัฐ รวมทั้งรายงานสรุปภาวะเศรษฐกิจ (Beige Book) จากธนาคารกลางสหรัฐ (FED) ขณะที่ข้อมูลเศรษฐกิจในประเทศ วันนี้รอดูการรายงานภาวะเศรษฐกิจไทยประจำเดือน ต.ค. โดยธนาคารแห่งประเทศไทย (ธปท.)ฃ
"ระหว่างวัน เงินบาทน่าจะทรงๆ ตลาดคงรอดูตัวเลขจ้างงานภาคเอกชนของสหรัฐฯ คืนนี้ ส่วนบ้านเราก็รอดูรายงานภาวะเศรษฐกิจของแบงก์ชาติ" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 35.50-35.70 บาท/ดอลลาร์